text: [{"text_idx": "#000003", "text": "Millum tey ungu i\u0301 Ebenezer\nTankar mi\u0301nir fara aftur til a\u0301rini, ta\u0301 tey ungu i\u0301 Ebenezer savna\u00f0ust i\u0301 Bi\u0301bliuklassanum, har Petur Ha\u0301berg undirvi\u0301sti i\u0301 Or\u00f0inum i\u0301 mong a\u0301r. Skuldi ein sangur framf\u00f8rast, antin sum duett, trio ella kvartett, so var A\u0301rni alti\u0301\u00f0 kla\u0301rur. Eitt li\u0301ti\u00f0 ko\u0301r sa\u0301 dagsins ljo\u0301s hesa ti\u0301\u00f0, sum fekk navni\u00f0 Sangvitnisflokkurin, og har var A\u0301rni at finna millum bassarnar \u2013 eisini a\u0301 ti\u0301 o\u0301gloymandi fer\u00f0ini, vit gj\u00f8rdu til I\u0301slands i\u0301 1963.\nEin annar sangbo\u0301lkur, sum kom fram stutt eftir, var \u201cSangbr\u00f8\u00f0ur\u201d, sum lutto\u0301k i\u0301 Bi\u0301bliuklassanum i\u0301 Ebenezer og a\u0301 ymiskum m\u00f8tum. Bo\u0301lkurin var manna\u00f0ur vi\u00f0 Pa\u0301ll a\u0301 Lakjuni, Finnleif Durhuus, A\u0301rna og undirrita\u00f0a. Ta\u0301 so fyrsta EP-pla\u0301tan vi\u00f0 fy\u0301ra sangum kom u\u0301t mo\u0301ti jo\u0301lum i\u0301 1966, var ta\u00f0 ikki minst bassr\u00f8ddin hja\u0301 A\u0301rna, sum hugto\u0301k lurtararnar \u2013 serliga vi\u00f0 sanginum \u201cEg havi Kristi k\u00e6rleik\u201d. Ta\u00f0 er ti\u0301 ikki av ongum, at hann fekk navni\u00f0 A\u0301rni Bass. A\u0301rni giftist i\u0301 1970 vi\u00f0 Maiken, sum var \u00e6tta\u00f0 u\u0301r Ska\u0301lavi\u0301k. Tey bu\u0301settust i\u0301 Havn og fingu b\u00f8rnini Ja\u0301kup, Boga og Erlu."}, {"text_idx": "#000004", "text": "Ho\u0301ast A\u0301rni upprunaliga var\u00f0 handilsma\u00f0ur, kendi hann seg drignan at sjo\u0301num. Hann fekk u\u0301tbu\u0301gving sum skipsf\u00f8rari og fo\u0301r at sigla, ho\u0301ast hann onganti\u0301\u00f0 verliga leg\u00f0i handilsli\u0301vi\u00f0 a\u0301 hyllina. Seinastu a\u0301rini sigldi hann fyri ta\u00f0 mesta vi\u00f0 skipinum Ruth u\u0301t fra\u0301 Hirtshals, har hann eisini ofta lutto\u0301k a\u0301 m\u00f8tum a\u0301 Malta vi\u00f0 sangi og vitnisbur\u00f0i. Eitt ti\u0301\u00f0arskei\u00f0 sigldi hann to\u0301 longur u\u0301ti i\u0301 heimi. Ti\u0301 i\u0301 a\u0301r 2000 fo\u0301ru A\u0301rni og Maiken u\u0301t vi\u00f0 OM-skipinum, Doulos, har A\u0301rni var\u00f0 skipari i\u0301 eina ti\u0301\u00f0. Vi\u00f0 s\u00e6r h\u00f8vdu tey do\u0301ttrina, Erlu. Hetta f\u00f8rdi til eitt gott samband vi\u00f0 OM-felagsskapin, og heilt fram til 2008 sto\u0301\u00f0 A\u0301rni vi\u00f0 vissum millumbilum a\u0301 bru\u0301nni a\u0301 OM-skipum, sum vo\u0301ru i\u0301 sigling hetta ti\u0301\u00f0arskei\u00f0i\u00f0. Mong, go\u0301\u00f0 vinabond vo\u0301r\u00f0u kny\u0301tt kring heimin hesa ti\u0301\u00f0ina, og A\u0301rni treivst v\u00e6l vi\u00f0 hesi ny\u0301ggju avbjo\u0301\u00f0ing.\nA\u0301 middegi er vanligt umbor\u00f0 a\u0301 skipunum, at skiparin sigur fra\u0301 ve\u00f0ri og positio\u0301n. Ta\u00f0 gj\u00f8rdi A\u0301rni sja\u0301lvandi eisini, men hann gj\u00f8rdi vi\u00f0hv\u00f8rt ta\u00f0 aftrat, at hann treiv i\u0301 ein sang, og so runga\u00f0i dju\u0301pa bassr\u00f8ddin um alt skipi\u00f0. Ta\u00f0 var ju\u0301st solei\u00f0is vit kendu hann. Hann tordi at gera ta\u00f0 o\u0301v\u00e6nta\u00f0a a\u0301 ein ha\u0301tt, sum fekk \u00f8ll at lurta. Og sum eitt u\u0301rslit av hesum fekk A\u0301rni heiti\u00f0 \u201cThe singing Captain.\u201d Ein av sangunum, hann kundi tri\u0301va i\u0301 umbor\u00f0, var sangurin \u201cOne day at a time\u201d, sum seinni var ty\u0301ddur til f\u00f8royskt og sungin av b\u00f8rnunum vi\u00f0 heitinum \u201cBert ein dag i\u0301 senn\u201d."}, {"text_idx": "#000005", "text": "Tey seinastu a\u0301rini vo\u0301ru eisini ey\u00f0kend av no\u0301gvum sangi. Sja\u0301lvur hev\u00f0i A\u0301rni havt ein dreym um at syngja nakrar sangir inn, sum kundu koma u\u0301t millum fo\u0301lk. Ta\u0301 i\u00f0 sju\u0301ka var\u00f0 sta\u00f0fest, gj\u00f8rdist dreymurin enn meira i\u0301t\u00f8kiligur. Eg royndi eftir f\u00f8rimuni at stu\u00f0la honum i\u0301 hesum, og vit fingu fleiri l\u00f8tur saman, ta\u0301 i\u00f0 vit gingu i\u0301gj\u00f8gnum sangir, i\u00f0 talan kundi vera um. Hoyri fyri m\u00e6r enn, hvussu A\u0301rni treiv i\u0301 onkran teirra a\u0301 si\u0301n ey\u00f0kenda ma\u0301ta.\nHann vildi fegin hava sangin \u201c Longur a\u0301 lei\u00f0\u201d vi\u00f0 a\u0301 fl\u00f8guna og helt fyri, at hesi or\u00f0 skuldu vera heiti\u00f0 a\u0301 fl\u00f8guni. Uppt\u00f8ka var\u00f0 gj\u00f8rd vi\u00f0 sanginum, og harumframt eydna\u00f0ist ta\u00f0 honum seinni at innsyngja ein aftrat, ho\u0301ast r\u00f8ddin ta\u0301 var vikna\u00f0 naka\u00f0. Ta\u00f0 var sangurin \u201cI\u0301 Jesusar hondum\u201d sum var skriva\u00f0ur vi\u00f0 st\u00f8\u00f0uni hja\u0301 A\u0301rna i\u0301 huga, har do\u0301ttirin, Erla, sang vi\u00f0."}, {"text_idx": "#000007", "text": "Um heysti\u00f0 2011 fo\u0301r heilsan r\u00e6ttiliga at bila, og hin 28. november tagna\u00f0i dju\u0301pa og magnfulla bassr\u00f8ddin. Ein go\u0301\u00f0ur vinur var farin, i\u00f0 hev\u00f0i fylt so no\u0301gv upp i\u0301 tilveru okkara, sum kendu hann. Sto\u0301rur skari fylgdi honum til gravar i\u0301 Ebenezer, har ymisk lutto\u0301ku \u2013 eisini tvey umbo\u00f0 fyri OM felagsskapinum, sum vo\u0301ru komin heim til F\u00f8roya at fylgja. A\u0301rni upplivdi sostatt ikki, at fl\u00f8gan kom u\u0301t, men Maiken, sum hev\u00f0i veri\u00f0 honum ein hollur stu\u00f0ul \u2013 eisini seinastu, sva\u0301ru ti\u0301\u00f0ina \u2013 helt fast vi\u00f0 ynski hja\u0301 manni si\u0301num. Vi\u00f0 hja\u0301lp av go\u0301\u00f0um vinum eydna\u00f0ist i\u0301 2013, tvey a\u0301r eftir at A\u0301rni var farin, at u\u0301tgeva fl\u00f8guna, sum var\u00f0 eitt savn av eldri og ny\u0301ggjari sangum. Eg haldi meg vita, at fl\u00f8gan hevur veri\u00f0 sp\u00e6ld no\u0301gv og veri\u00f0 til gle\u00f0i fyri mong, og ta\u00f0 hev\u00f0i ivaleyst glett A\u0301rna."}, {"text_idx": "#000008", "text": "Kend, vit skulu kennast ta\u0301.\nNaka\u00f0 si\u0301\u00f0ani spurdi ein ung kvinna, sum savnast i\u0301 Kristnastovu, meg, um ta\u00f0 var ein m\u00f8guleiki at hoyra Sangbr\u00f8\u00f0ur syngja aftur. Hon hev\u00f0i lurta\u00f0 eftir onkrum av fl\u00f8gunum og to\u0301ktist hugtikin av sangunum. Men svar mi\u0301tt kundi bara vera eitt: Sangbr\u00f8\u00f0ur fara aldri at syngja aftur, ti\u0301 A\u0301rni er ikki millum okkara longur. Ta\u00f0 var \u2013 og er framvegis \u2013 ein o\u0301hugsandi tanki, at Sangbr\u00f8\u00f0ur fara at syngja uttan bassr\u00f8ddina hja\u0301 A\u0301rna. Men vit minnast aftur a\u0301 no\u0301gvar gyltar l\u00f8tur, vit fingu saman \u2013 vitandi, at A\u0301rni nu\u0301 er vi\u00f0 i\u0301 ti\u0301 syngjandi skara heima hja\u0301 Harranum. Hagar eru fleiri av okkara bestu sangarum farnir tey seinnu a\u0301rini. Vit minnast A\u0301rna Bass vi\u00f0 takksemi, li\u0301tandi fram mo\u0301ti degi Kristusar, ta\u0301 i\u00f0 ta\u00f0, vit sungu her, fer at gerast veruleiki:"}, {"text_idx": "#000010", "text": "Hju\u0301nini A\u0301rni og Maiken Jensen"}]